VS001568
Datum: 1997-05-08T02:00:00.000+02:00
datum_sodbe_i_stopnje: 2003-12-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 3.200.000,00 SIT
opombe: II Ips 702/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Škodni dogodek

Poškodovan na delovnem mestu v rudniku.

Poškodba

Zlom notranjega gležnja na desni goleni z odmikom.

Telesne bolečine

1.600.000,00 SIT Oškodovanec je 24 ur prestajal hude telesne bolečine, 36 do 42 ur srednje hude občasne bolečine, 12 do 15 dni zmerne stalne bolečine in 4 do 6 tednov zmerne občasne bolečine. Tovrstne bolečine bo trpel tudi v bodoče, zlasti pri obremenjevanju gležnja preko obsega obstoječega giba.

#### Hospitalizacija

Po poškodbi je bil najprej pregledan pri dežurnem zdravniku, nakar je bil prepeljan v bolnišnico. Prestal je dve operaciji v splošni anasteziji, zaradi česar je bil hospitaliziran skupaj 12 dni.

#### Ambulantno zdravljenje

Opravil je pregled pri urologu in ultrazvok ledvic.

#### Rehabilitacija

Po operacijah je 7 dni opravljal fizikalno terapijo, 2-krat je opravljal fizioterpijo v zdravilišču (skupaj 6 tednov).

#### Nevšečnosti med zdravljenjem

Po vsaki operaciji je še 2 dni dobival infuzijo ter injekcijo proti bolečinam. 5-krat je bil pregledan pri kirurgu, 13-krat podvržen ionizirajočemu sevanju ob rentgenskem slikanju, 2-krat je prestal odvzem telesnih tekočin. Po 2-krat je bil podvržen prevezovanju rane, odvzemu drenažne cevke in odstranitvi šivov. Štiri dni po operaciji je imel disurične težave. 1 mesec mu je bila zapovedana popolna razbremenilna hoja z berglami, delna razbremenilna hoja pa 3 tedne. Opravil je tudi stress radiogram gležnja. Dalj časa je jemal tablete. V bolniškem staležu je bil 8 mesecev in pol.

## Strah

200.000,00 SIT Od trenutka, ko je zvedel za zlom pa do prve operacije, to je 3 dni, je trpel hud strah. Nato je 18 do 20 ur, ko mu je gleženj začel zatekati in ga boleti, trpel srednje hud strah. Še 3 dni pa je nato trpel sekundarni zmerni strah. Glede na dolgotrajno zdravljenje ga tudi skrbelo za izid njegovega zdravljenja.

## Zmanjšanje življenjske aktivnosti

1.100.000,00 SIT Pri oškodovancu je podano zmerno zmanjšanje gibljivosti desnega gležnja, ki pa ni nestabilen. Trajno je oviran pri globokem počepu, klečanju, sedenju na petah, hoji po izrazito neravnem terenu, daljši hoji po stopnicah, pri skokih, preskokih, odskokih, teku in dvigovanju težjih bremen iz počepa.

## Skaženost

300.000,00 SIT Šepanje pri oškodovancu je opazno in pri hitri hoji očitnejše.

---

ZOR člen 200, 203